Aleksandr Pershin. Aleksandr Yakovlevich Pershin (1874-1919) – inqilobchi, bolshevik, Oʻrta Osiyoda Sovet hokimiyatini oʻrnatish uchun kurash qatnashchisi. Tarjimai holi. Dehqon oilasida tugʻilgan, ishchi-chilangar mutaxassisligini olgan. 1894-yildan inqilobiy harakatda ishtirok etgan, 1903-yilda RSDLPga qoʻshilgan. Ufa, Kazalinsk shaharlarida partiya ishlarini olib borgan. 1916-yilda Toshkentda Oʻrta Osiyo temir yoʻl ustaxonalarida ishlay boshlagan. 1917-yil fevral inqilobidan keyin bolsheviklar safiga qoʻshilgan va Toshkent Soveti ijroiya qoʻmitasi aʼzosi boʻlgan. Sovetlarning 1-Umumrossiya qurultoyi delegati, Butunrossiya Markaziy Ijroiya Qoʻmitasining aʼzosi etib saylangan. 1917-yil oktabr kunlari Toshkent harbiy inqilobiy qoʻmitasi aʼzosi boʻlgan Oktabr inqilobi gʻalabasidan keyin Toshkent Soveti ijroiya qoʻmitasi raisining oʻrinbosari boʻlgan. 1918-yil martidan Turkiston oʻlkasi va Turkiston Sovet Respublikasi oziq-ovqat komissari. Turkiston Qizil Gvardiyasi va Qizil Armiyasi tashkilotchilaridan biri boʻlgan. Osipov isyoni davomida 14 nafar Turkiston komissarlari tarkibida otib oʻldirilgan. Manbalar. Inqilobchilar ommaning yetakchisi, Toshkent, 1967-yil.